Marc’s works » Cinema
Una cullerada de ficció
La Mala Dona no tracta nomès sobre l’Enriqueta Martí. Podria haver estat un recull d’antecedents criminals, i hauria estat una novel·la prou sucosa.
Però m’interessava crear una història de ficció entrecreuada amb la real. En la línia d’Asesinato por decreto (Murder by decree), de Bob Clark, on era Sherlock Holmes qui investigava els assassinats comesos per Jack l’Esbudellador.
En aquesta pel·lícula hi ha una de les meves escenes preferides. Sherlock està menjant un plat de pèsols mentre parla amb Watson sobre els crims. Quan només queda un pèsol al plat, Sherlock el persegueix amb la forquilla, i aquest se li resisteix. Watson, impacient, li pren la forquilla de les mans i esclafa el pèsol. Así es más fàcil, diu, oferint-li el puré. Sí, pero quería cogerlo yo mismo!
[kml_flashembed movie="http://es.youtube.com/v/JJIRu2pDE3I" width="425" height="350" wmode="transparent" /]
M, el vampir de Düsseldorf
Poc abans de començar l’escriptura de La Mala Dona vaig veure M. El vampir de Düsseldorf. Tenia molt clar que ambdós casos compartien molts aspectes: la pedofília del protagonista, l’ambient d’una societat a punt d’esclatar, les investigacions policials que només condueixen a carrerons sense sortida… Peter Kürten és un reflexe distant d’Enriqueta Martí. Però la vampira del carrer Ponent va anar un pas més enllà en muntar una xarxa de prostitució infantil i tot el tema dels ungüents i pomades. En Kürten volia la inocència de les criatures per a ell (com un dels personatges de La Mala Dona, en Bernat Argensó), mentre que per a l’Enriqueta els infants eren només un instrument.
És esgarrifós que les dues històries fossin coètanies.
El film de Fritz Lang és una absoluta obra mestra que cal ser revisitada sovint. Per a la novel·la vaig quedar-me amb l’ambient noir, els policies frustrats i certes escenes de caça. És una llàstima que no hi pogués incloure el característic xiulet entre les pàgines de La Mala Dona.
Em trec el barret davant Peter Lorre, monumental.
[kml_flashembed movie="http://es.youtube.com/v/VEASJtbMu0M" width="425" height="350" wmode="transparent" /]